GENETTE (tasmessit tanirit) deg-s amsawal ur iseɛɛu ara isallen ɣef yiwudam, amek ttxemmimen, wala amek ttḥulfun. Timussniwin-is qlilit5. G. GENETTE yebder-d ɣef wanawa belli tamuɣli n umsawal tettili-d d tanirit, igellem-d ineḍruyen si berra, deg-s ur izemmer ara ad iẓer ayen ttxemmimen yiwudam, ɣef waya i d-yebder TODOROV belli tamussni n umsawal qel ɣef tin n yiwudam (amsawal < awadem) d ayen iwumi i isemma POUILLON (tamuɣli si berra)6. VINCENT deg wawal-is ɣef wayen i yerzan tamuɣli si berra yebder-d deg-s belli amsawal ur yezmir ara ad iẓar amek ttxemmimen yiwudam, acku tamuɣli-ines terza kan aglam n yineḍruyen si lebɛed7. Ɣef waya anaw-a yettas-d ɣer daxel n uḍris s wudem wis kraḍ netta, imi amsawal ur yettekki ara di taḥkayt, maca yettili berra. Anaw-a ur mucaɛ tamuɣli akked Vision avec.